Document ID: 32015D0205

A BIZOTTSÁG (EU) 2015/205 VÉGREHAJTÁSI HATÁROZATA
(2015. február 6.)
a 2006/415/EK határozatnak a magas patogenitású H5N1 altípusú madárinfluenza baromfik körében történt kitörése nyomán Bulgáriában hozott védekezési intézkedések tekintetében történő módosításáról
(az értesítés a C(2015) 699. számú dokumentummal történt)
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
tekintettel a madárinfluenza elleni védekezésre irányuló közösségi intézkedésekről és a 92/40/EGK irányelv hatályon kívül helyezéséről szóló, 2005. december 20-i 2005/94/EK tanácsi irányelvre (3) és különösen annak 63. cikke (3) bekezdésére,
tekintettel a kedvtelésből tartott állatok nem kereskedelmi célú mozgásáról és a 998/2003/EK rendelet hatályon kívül helyezéséről szóló, 2013. június 12-i 576/2013/EU európai parlamenti és tanácsi rendeletre (4) és különösen annak 36. cikke (1) bekezdésére,
mivel:
(1)
A 2006/415/EK bizottsági határozat (5) bizonyos védekezési intézkedéseket ír elő a magas patogenitású madárinfluenza terjedésének megakadályozása érdekében, többek között „A” és „B” területek kijelöléséről rendelkezik a betegség baromfik körében való feltételezett vagy megerősített kitörése esetére. Az említett határozat mellékletében szereplő táblázat sorolja fel ezeket a területeket.
(2)
A H5N1 altípusú magas patogenitású madárinfluenza Bulgáriában való megerősített kitörését követően a szóban forgó tagállam védekezési intézkedéseket hozott a 2006/415/EK határozatnak megfelelően, beleértve az „A” és „B” területek létrehozását a határozat 4. cikke alapján.
(3)
A Bizottság Bulgáriával együttműködve megvizsgálta ezeket az intézkedéseket, és úgy véli, hogy az érintett tagállam illetékes hatóságai által létrehozott „A” és „B” területek határai megfelelő távolságra vannak a járványkitörés tényleges helyszínétől. A Bulgáriában található „A” és „B” területek ezért megerősíthetők, és a régiókba sorolás időtartama is rögzíthető.
(4)
A 2006/415/EK határozat mellékletében fel kell sorolni a Bulgáriában található „A” és „B” területeket.
(5)
Következésképpen a 2006/415/EK határozat mellékletét ennek megfelelően módosítani kell.
(6)
Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
ELFOGADTA EZT A HATÁROZATOT:
1. cikk
A 2006/415/EK határozat mellékletének helyébe e határozat mellékletének szövege lép.
2. cikk
Ennek a határozatnak a tagállamok a címzettjei.
Kelt Brüsszelben, 2015. február 6-án.

Labels: 18
6